OpenLLM-France/wikimedia huggingface dataset:
# Meir Zarchi

Meir Zarchi (hebreu: מאיר זרחי‎; nascut el 1937) és un director, guionista i productor de cinema israelià-estatunidenc

## Carreres professionals

El primer crèdit cinematogràfic professional de Zarchi prové de proporcionar la història del drama israelià de 1962, Nini.
La primera pel·lícula de Zarchi com a director va ser I Spit on Your Grave a.k.a. Day of the Woman (1978), protagonitzada per Camille Keaton, amb qui es va casar l'any següent. Grave, la història d'una dona que busca venjança violenta dels homes que la van violar, va ser considerada controvertida en el moment de la seva estrena i va patir censura a diversos països. El 2010, Zarchi va produir el remake de I Spit on Your Grave, i les seqüeles posteriors del remake: I Spit on Your Grave 2 (2013) i I Spit on Your Grave III: Vengeance Is Mine (2015).
L'esforç de segon any de Zarchi va arribar set anys més tard amb el drama de venjança ambientat a la ciutat de Nova York, Don't Mess with My Sister (també conegut com "Family and Honor"), que va ser nominat per l'American Film Institute, The Hollywood Reporter i Revista Billboard, com a millor llargmetratge de ficció en vídeo. Va actuar com a productor executiu de la pel·lícula Holy Hollywood, una comèdia dramàtica sobre aspirants a actors, protagonitzada per Mickey Rooney. Holy Hollywood va ser escrit i dirigit pel fill de Meir, Terry Zarchi, que també va fer un documental, Growing Up With I Spit On Your Grave, previst per al llançament conjuntament amb el llançament de la seqüela el 2018.
Zarchi va publicar la seva darrera novel·la-guió, Death Wish Soozan.
Gairebé quaranta anys després de la pel·lícula original, Zarchi va filmar la seqüela oficial, I Spit on Your Grave: Deja Vu, que es va estrenar el 2019 amb Keaton repetint el seu paper de Jennifer Hills.

## Filmografia

* I Spit on Your Grave (1978) - escriptor, productor i director
* Don't Mess with My Sister (1985) - escriptor, productor i director
* I Spit on Your Grave (2010) - productor executiu
* I Spit on Your Grave 2 (2013) - productor executiu
* I Spit on Your Grave III: Vengeance Is Mine (2015) - productor executiu
* I Spit on Your Grave: Deja Vu (2019) - escriptor, productor i director

## Referències

* ↑ «Meir Zarchi».
* ↑ Miska, Brad «Meir Zarchi Just Finished a Sequel to His Own 'I Spit On Your Grave'!». Bloody Disgusting.

### Bibliografia

* Art Ettinger, "Day of Meir Zarchi," Ultra Violent (USA), Iss. 9, pg. 48–65, 2007.
* Jeffrey Frentzen, "Fangoria" (USA) I Spit on Your Grave Vol. 3, Iss. 39, pg. 14–18, 1984.

## Enllaços externs

* Entrevista amb Andrew Kirkham sobre el paper de Zarchi en la remasterització d'ISOYG
* 2011 Entrevista amb Zarchi
# Merve Gülaç

Merve Gülaç (Eskişehir, 29 d'agost de 1987) és una jugadora de voleibol turca. En la seva carrera professional va jugar per clubs com ara DSİ Bentspor de la seva ciutat natal, Eskişehir, İller Bankası, MKE Ankaragücü i TED Kolejliler d'Ankara, Bursa Büyükşehirspor de Bursa, Beşiktaş d'Istanbul, i Anakent Belediyespor de Samsun. També va jugar a la selecció nacional universitària de Turquia, 9è lloc al Mundial de 2009.
El 2019 deixa el esport actiu i des de llavors treballa com a entrenadora de voleibol a l'acadèmia de la seva companya Meryem Boz.

## Referències

* ↑ «Bayanlar Universiad sınavına hazırlanıyor | Milli Takımlar | VoleybolunSesi». Arxivat de l'original el 2012-12-19. [Consulta: 4 maig 2020].
* ↑ «Volleybox - Players - Turkey» (en anglès). Volleybox.net.. [Consulta: 4 maig 2020].
* ↑ «Merve Gülaç» (en turc). meryemboz.com. [Consulta: 4 maig 2020].

## Enllaços externs

* Entrevista amb Merve Gülaç (turc)
# McNamara

«McNamara» té aquests significats:
* Doctrina McNamara, línia geopolítica triada pel govern dels Estats Units en matèries d'estratègia nuclear, i que implicava el recurs progressiu i adaptat a les armes de destrucció massiva
* Biografies:
** Fabio McNamara (Madrid, 1957), artista que ha fet cinema, pintura i música
** Maggie McNamara (Nova York, 1928 − 1978), actriu estatunidenca
** Reggie McNamara o Reginald McNamara (Grenfell, Nova Gal·les del Sud, 1888 - Newark, 1971), ciclista australià
** Robert McNamara (San Francisco, 1916 - Washington DC, 2009), executiu i polític estatunidenc, que fou Secretari de Defensa dels Estats Units (1961 - 68) i President del Banc Mundial (1968 - 1981)
** Shelley McNamara (Lisdoonvarna, 1952), arquitecta i acadèmica irlandesa
# Mesocricetus brandti

Mesocricetus brandti és una espècie de mamífer rosegador de la família dels cricètids. Viu a Armènia, l'Azerbaidjan, Geòrgia, l'Iran, Rússia i Turquia. S'alimenta d'herbes, cereals i, de tant en tant, insectes i altres invertebrats. El seu hàbitat natural són les estepes seques i obertes. Està amenaçat per l'expansió dels camps de conreu.
L'espècie fou anomenada en honor del zoòleg, botànic i metge alemany Johann Friedrich von Brandt.

## Referències

* ↑ Kryštufek, B.; Yigit, N.; Amori, G. Mesocricetus brandti. UICN 2008. Llista Vermella d'espècies amenaçades de la UICN, edició 2008, consultada el 2 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 54. ISBN 978-0801893049.
# Mesoeconomia

La mesoecononia és l'anàlisi econòmic que sintetitza l'anàlisi agregat que representa la macroeconomia, l'anàlisi individualitzat de la microeconomia i la teoria d'equilibri general per tal de proporcionar eines per a l'anàlisi dels efectes de canvis a nivell del global de l'economia i/o sectorials en la demanda, costos, expectatives, impostos, nivell de preus, demanda agregada, etc.
El fet que la mesoeconomia accepti la possibilitat de mercats amb competència imperfecta fa que sigui un instrument útil per analitzar els problemes del món real de poder de mercat i les implicacions macroeconòmiques que se'n deriven.

## Enllaços externs

* Metaeconomía y Mesoeconomía a Referencias de la Economía Mundial (castellà)
# Metrodor

Metrodor és el nom dels següents personatges:
* Metrodor, militar macedoni, oficial de Filip V de Macedònia
* Metrodor de Cos, filòsof grec del segle v aC
* Metrodor de Làmpsac, escriptor grec del segle v aC
* Metrodor de Làmpsac el Jove, filòsof grec dels segles IV i III aC
* Metrodor de Quios, filòsof presocràtic grec del segle iv aC
* Metrodor d'Escepsis, filòsof i polític grec
* Metrodor d'Estratonice, filòsof grec del segle ii aC
* Metrodor de Tral·les, escriptor grec del segle vi
* Metrodor d'Alexandria, eclesiàstic egipci del segle ii
* Metrodor, gramàtic i matemàtic grec
* Metrodor d'Atenes, pintor i filòsof grec del segle ii aC
* Metrodor, metge grec del segle iv aC
* Metrodor, metge grec del segle ii
* Metrodor, metge grec del segle i aC
# Metrodome Group

Metrodome Group fou una distribuïdora britànica de cinema amb seu a Londres creada el 1995. Destacava la seua atenció en les pel·lícules de cinema independent i de llengua no anglesa.
El 2008 tingué problemes per a pagar als sues inversors perquè un dels seus clients, Entertainment UK (de Woolworths Group), estava en concurs de creditors.
El 2010 comprà Target Entertainment, excepte la branca productora Greenlit. Target Entertainment portava els drets de programes de televisió.
El 2016 entrà un concurs de creditors per no ser solvent. L'empresa de Brighton 101 Films adquirí inicialment alguns dels títols de Metrodome Group fins que adquirí tots.

## Referències

* ↑ Dunn, Jamie «What does Metrodome's demise mean for UK film?». The Skinny, 18-08-2016 [Consulta: 27 març 2018].
* 1 2 «Metrodome’s assets sold to 101 Films». Insider Media, 23-08-2016 [Consulta: 27 març 2018].
* ↑ Alagappan, Kumar «Metrodome set to lose from Woolworths unit». Reuters, 28-11-2008 [Consulta: 27 març 2018].
* ↑ Kemp, Stuart «Metrodome acquires Target Entertainment». Hollywood Reporter, 16-08-2010 [Consulta: 27 març 2018].
* ↑ «U.K. Distributor Metrodome Declared Insolvent, Seeks Protection From Creditors». Variety, 17-08-2016 [Consulta: 27 març 2018].
* ↑ «UK film distributor Metrodome enters administration». The Guardian, 17-08-2016 [Consulta: 27 març 2018].
# Minoria d'edat

Un menor d'edat és una persona que no ha arribat a l'edat adulta. La minoria d'edat comprèn tota la infància i tot o part de l'adolescència.
L'edat en què s'assoleix la majoria depèn de les lleis de cada país. A l'estat espanyol, la majoria d'edat s'assoleix als 18 anys segons disposa l'article 12 de la Constitució espanyola. En canvi als EUA no s'és major d'edat fins als 21 anys.
És per tant aquella persona que, per raó de la seva edat biològica, encara no té capacitat d'obrar i per això veurà limitats els drets i obligacions. Entre els drets s'hi sol comptar el dret a vot i entre les obligacions el servei militar en els països on n'hi ha. Sovint també marca l'edat en què es pot fumar, beure alcohol, conduir o anar a la presó.

## Referències

* ↑ «L'EDAT». [Consulta: 24 octubre 2020].
# Minorica

Minorica és el nom en llatí de l'illa de Menorca. Les primeres cites són tardorromanes, ja que anteriorment l'illa es denominava la menor de les Balears:
* Liber generationis Hyppoliti (segle iv).
* Sever de Menorca (segle v), Epistula...2, 1-3.
* Victor Vitensis (segle v), Historia persecutionis... Wandalorum I, 4,13 i III,6,29.
* Procopi de Cesàrea (s. VI), Bello vandàlico, II-5-7.
* Giorgios Cyprios (segle vi) Descriptio orbis romani 670-674.
* Sant Gregori (540-604) Epístola 119, 6,13.
* Sant Isidor (segle VI dC), Etimologiam XIV, 6,44. És interessant la frase on s'emmarca l'ús de la denominació d'aquest darrer autor: ...una major i l'altra menor, per la qual cosa el poble també les anomena Maiorica i Minorica. Que suggereix un ús, encara, informal.

## Referències

* Les Illes a les fonts clàssiques, Coloma Blanes et alt. Miquel Font Editor, Palma 1990, pàgs. 25, 27, 30, 65, 66 i 67. ISBN 84-86366-65-8.
# Midhat Frashëri

Midhat Frashëri Lumo Skendo (1872-1963) fou un escriptor i polític albanès.
Era fill d'Abdyl Frashëri i nebot de Naim Frashëri, durant la Segona Guerra Mundial s'oposà a l'ocupació albanesa pels italians, i el 1943 va constituir amb Ali Klissura el Balli Kombëtar (Front Nacional), que s'enfrontà als feixistes i als comunistes. El 1945 hagué d'exiliar-se a Roma i constituí un dels principals referents nacionalistes a l'exili, enfrontat a Fan Noli i a Zogú I. EL 1947 proposà als EUA infiltrar comandos per a lluitar contra els comunistes, i el 1949 s'instal·là als EUA. Com a escriptor utilitzà el pseudònim Lumo Skendo i escriví Hidhe Shpuzi (Cendres i brases, 1915).
# Melrose (Ohio)

Melrose és una població dels Estats Units a l'estat d'Ohio. Segons el cens del 2000 tenia 322 habitants.

## Demografia

Segons el cens del 2000, Melrose tenia 322 habitants, 111 habitatges, i 83 famílies. La densitat de població era de 144,6 habitants per km².
Dels 111 habitatges en un 42,3% hi vivien nens de menys de 18 anys, en un 53,2% hi vivien parelles casades, en un 13,5% dones solteres, i en un 25,2% no eren unitats familiars. En el 18% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,35.
Per edats la població es repartia de la següent manera: un 31,1% tenia menys de 18 anys, un 14,9% entre 18 i 24, un 29,5% entre 25 i 44, un 16,1% de 45 a 60 i un 8,4% 65 anys o més.
L'edat mediana era de 28 anys. Per cada 100 dones de 18 o més anys hi havia 94,7 homes.
La renda mediana per habitatge era de 33.750 $ i la renda mediana per família de 39.688 $. Els homes tenien una renda mediana de 36.250 $ mentre que les dones 19.375 $. La renda per capita de la població era de 13.484 $. Aproximadament l'11,3% de les famílies i el 14,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Melrose». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mihály Babits

Mihály Babits (pronunciat "Mihaai Babich") (26 de novembre del 1883, Szekszárd - 4 d'agost del 1941, Budapest) fou un poeta, narrador i traductor hongarès.

## Biografia

Babits nasqué a Szekszárd. Des del 1901 fins al 1905 rebé instrucció a la Universitat de Budapest, on conegué altres intel·lectuals de la seva generació, com Dezső Kosztolányi o Gyula Juhász. S'esforçà per reeixir com a professor, ofici que acompliria en distintes ciutats del país: Baja (1905 - 1906), Szeged (1906 - 1908), Fogaras (1908 - 1911), Újpest (1911) i Budapest (1912 - 1918). A partir del 1918 encetà la seva carrera literària, i es revelà com un notable estilista i un poeta amb inquietuds filosòfiques (denotà un especial interès per pensadors com Henri Bergson o Friedrich Nietzsche). Els seus poemes gaudien d'una certa reputació des del 1908. L'any 1911 esdevingué un dels redactors de la revista Nyugat (Occident), en què també col·laboraren altres autors notables com Endre Ady, Gyula Krúdy o Aladár Schöpflin.
Durant l'any 1908 realitzà un viatge per Itàlia, mercès al qual sorgí la seva inclinació per Dant. Aquesta experiència l'impulsà a traduir l'obra mestra del toscà: la Divina comèdia (Infern, 1913 - Purgatori, 1920 - Paradís, 1923). Després de la Revolució hongaresa de 1919, va fer-se professor de literatures estrangeres i literatura hongaresa moderna a la Universitat Eötvös Loránd, però aviat en fou despatxat per la seva actitud pacífica després de la caiguda del govern revolucionari. El 1921 s'uní en matrimoni amb Ilona Tanner, poeta que posteriorment es donaria a conèixer amb el pseudònim Sophie Török. Dos anys després es traslladà a Esztergom. El 1927 es feu membre del Kisfaludy Társaság (Societat Kisfaludy), alhora que era comissari del Premi Baumgarten.
L'any 1929 esdevé cap dels editors de la publicació Nyugat (ocupació que fins al 1933 compartí amb Zsigmond Móricz), tasca que no abandonaria fins a la seva defunció, l'agost del 1941, a causa d'un càncer de laringe diagnosticat quatre anys abans.

## Obra

Reculls de poemes
* Levelek Iris koszorújából, 1909 (Fulles de la corona d'Iris)
* Herceg, hátha megjön a tél is! 1911 (Príncep, i si arriba l'hivern!)
* Recitativ, 1916 (Recitatiu)
* A Nyugatalanság völgye, 1920 (La vall de la inquietud)
* Sziget és tenger, 1925 (Illa i mar)
* Az istenek halnak, az ember él, 1929 (Els déus moren, l'ésser humà viu)
* Versenyt az esztendőkkel, 1933 (Cursa contra els anys)
* Jónás Könyve, poema líric en vers, 1940
Novel·les
* A gólyakalifa, 1916 (Califa-cigonya)
* Karácsonyi Madonna, 1920 (La senyora de Nadal)
* Timár Virgil fia, 1922 (El fill de Virgil Timár)
* Kártyavár, 1923 (Castell de cartes)
* Halál fiai, 1927 (Els fills de la mort)
* Elza pilóta vagy a tökéletes társadalom, 1933 (Elsa, pilota, o La societat perfecta)
Assaigs
* Irodalmi problémak, 1917 (Problemes de la literatura)
* Az europai irodalom története, 1941 (Història de la literatura d'Europa)
# Milà-Sanremo 1910

La Milà-Sanremo 1910 fou la 4a edició de la Milà-Sanremo. La cursa es disputà el 3 d'abril de 1910, sota unes condicions climatològiques infernals. El fred, la pluja i la neu van fer que dels 63 ciclistes que van prendre part en la cursa sols 4 l'acabessin. El vencedor final el francès Eugène Christophe.
Luigi Ganna, que havia acabat la cursa en segona posició fou desqualificat per haver estat sorprès agafant una motocicleta. El cinquè classificat, Piero Lampaggi també fou desqualificat, mentre que Sante Goi, que acabà setè arribà fora de control.

## Classificació final

| | Ciclista | Equip | Temps |
| 1 | Eugène Christophe | - | 12h 24' 00" |
| 2 | Giovanni Cocchi | - | + 1h 01' 00" |
| 3 | Giovanni Marchese | - | + 1h 17' 00" |
| 4 | Enrico Sala | - | + 2h 06' 00" |

## Enllaços externs

* Resultats complets
# Minivet cendrós

El minivet cendrós (Pericrocotus divaricatus) és una espècie d'ocell de la família dels campefàgids (Campephagidae).

## Hàbitat i distribució

Habita la selva, bosc i vegetació secundària del sud-est de Sibèria, nord-est de la Xina, nord de Corea, nord i centre del Japó a Hondo. Taiwan.

## Referències

* ↑ «Minivet cendrós». Cercaterm. TERMCAT, Centre de Terminologia. Rev. 20/02/2021(català)
# Minivet de Myanmar

El minivet de Myanmar (Pericrocotus albifrons) és una espècie d'ocell de la família dels campefàgids (Campephagidae).

## Hàbitat i distribució

Habita zones amb matoll, praderies i sabanes de les Planures de Myanmar central.

## Taxonomia

Aquesta espècie ha estat considerada coespecífica del minivet ventreblanc (P. erythropygius). Actualment es considera una espècie de ple dret.

## Referències

* ↑ «Minivet de Myanmar». Cercaterm. TERMCAT, Centre de Terminologia. Rev. 20/02/2021(català)
* ↑ PC Rasmussen et JC Anderton. 2005. Birds of South Asia: the Ripley Guide. Lynx Edicions, Barcelona
# Minivet beccurt

El minivet beccurt (Pericrocotus brevirostris) és una espècie d'ocell de la família dels campefàgids (Campephagidae).
Habita el bosc obert, clars i vegetació secundària de les muntanyes del nord-est i est de l'Índia, sud-est del Tibet, sud de la Xina, Myanmar, nord-oest de Tailàndia, nord de Laos i nord-oest del Vietnam.

## Referències

* ↑ «Minivet beccurt». Cercaterm. TERMCAT, Centre de Terminologia. Rev. 20/02/2021(català)
# Mino del Reame

Mino del Reame, també conegut com a Mino dal Reame, va ser un escultor italià del Renaixement. Biografiat per Giorgio Vasari en la seua obra Vides dels més excel·lents pintors, escultors i arquitectes..., la seua existència efectiva ha estat posada en dubte. Sembla que les obres atribuïdes a del Reame, firmades amb la inscripció « OPUS MINI » corresponen en realitat a l'etapa de joventut de Mino da Fiesole.

## Referències

* Vasari, Giorgio, Le Vite de' più eccellenti pittori, scultori, e architettori, edició de Luciano Bellosi i Aldo Rossi. Traducció castellana. Ediciones Cátedra, Madrid, 2002. ISBN 8437619742.
# Schokoladenmeer

Schokoladenmeer és una obra d'art feta per Dieter Roth el 1970 i que actualment forma part de la col·lecció permanent del MACBA. Es tracta d'una escultura tridimensional feta amb xocolata i paper mecanografiat. Schokoladenmeer forma part d'una llarga sèrie d'obres en què Dieter Roth utilitzava materials comestibles i elements orgànics com el sucre, el pa, espècies, salsitxes, formatge, llet agra, floridura, excrements o xocolata. En aquesta obra, Roth va triturar el manuscrit d'una novel·la que no es va arribar a publicar i amb les tires de paper i els trossos de xocolata en va fer una composició.

## Descripció

Es tracta d'una escultura de base plana en què s'acumulen en columnes múltiples porcions de xocolata i es combinen amb les tires de paper mecanografiat. Amb Schokoladenmeer, Roth porta la seva tesi sobre la inexistència de l'obra eterna i la immutabilitat de l'art fins a les últimes conseqüències. Les preses de xocolata Lindt de l'obra recorden que la creació només té sentit vinculada a la vida i que si bé la mutabilitat i la transitorietat són inherents en qualsevol obra, l'ús de materials orgànics encara ho posa més de manifest.

## Referències

* ↑ «Col·lecció MACBA.Schokoladenmeer». MACBA, 2012. [Consulta: 29 juny 2012].

## Bibliografia

* MACBA; Antònia M. Perelló Ferrer. Col·lecció MACBA. Itinerari. Museu d'Art Contemporani de Barcelona, 2002. ISBN 978-84-89771-00-0.
# Dia Internacional per al Record del Comerç d'Esclaus i de la seva Abolició

El Dia Internacional per al Record del Comerç d'Esclaus i de la seva Abolició, segons la UNESCO, és el dia 23 d'agost. El 1994, la UNESCO proclamà la diada a la Conferència general de l'Organització proclamà a través de d'una resolució. El que es busca a través d'aquesta celebració és la reconstitució d'una veritat històrica, l'impuls vers la solidaritat internacional, la promoció de la tolerància social i dels drets humans, a través d'una mobilització i implicació dels Estats membres, les organitzacions internacionals i intergovernamentals, la societat civil i del sector públic.
Aquesta data simbolitza als esclaus com a actors principals de la seva lluita i alliberació, ja que a la nit del 22 al 23 d'agost de 1791 protagonitzaren la insurrecció a l'Illa de l'Hispaniola.
La finalitat que persegueix el Dia Internacional per al Record del Comerç d'Esclaus i la seva Abolició és inscriure la tragèdia del comerç d'esclaus a la memòria de tots els pobles. D'acord amb els objectius del projecte intercultural "La Ruta de l'Esclau", ha de representar l'ocasió per a efectuar un examen col·lectiu de les causes històriques, els mètodes i les conseqüències d'aquesta tragèdia i per a analitzar les interaccions a que va donar lloc entre Àfrica, Europa, Amèrica i el Carib.
El Dia Internacional per al Record del Comerç d'Esclaus i de la seva Abolició (23 d'agost) és una manifestació commemorativa instituïda per l'Organització de les Nacions Unides a través de la UNESCO per a cridar anualment l'atenció de la comunitat internacional sobre les qüestions del comerç d'esclaus i l'esclavitud, així com per a servir de record de les víctimes i a aquells que s'oposaren i aconseguiren reconèixer aquest fet com un crim contra la humanitat.
Aquest Dia internacional forma part del projecte de La Ruta de l'Esclau de la UNESCO, engegat el 1994 i que culminà amb la Conferències general de l'Organització que proclamà el 23 d'agost, a través de la seva Resolució 29/C40 com Dia Internacional per al Record del Comerç d'Esclaus i de la seva Abolició.
Aquesta data fou triada per a correspondre simbòlicament amb l'inici de la insurrecció de la població esclavitzada que va convulsionar l'illa de la Hispaniola durant la nit del 22 al 23 d'agost de 1791 i que portà a la declaració d'independència d'Haití el 1804.
La UNESCO invita els Ministres de Cultura de tots els Estats membres de les Nacions Unides a organitzar tots els anys en aquesta data actes en els quals participi tota la població del país, i sobretot, els joves, educadors, artistes i intel·lectuals.

## Vegeu també

* Abolicionisme
* Nomenclatura de la UNESCO
* Dia d'Àfrica
* Programa Memòria del Món de la UNESCO
* Patrimoni de la Humanitat
* Reserva de la biosfera

## Referències

* ↑ Resolució 29/C40
* ↑ Día Internacional del Recuerdo de la Trata de Esclavos y de su Abolición. UNESCO, 23 d'agost de 2010.